Document ID: 31985L0584

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 85/433/ΕΟΚ για την αμοιβαία αναγνώριση των διπλωμάτων, πιστοποιητικών και άλλων τίτλων φαρμακευτικής και για τη λήψη μέτρων προς διευκόλυνση της πραγματικής άσκησης του δικαιώματος εγκατάστασης για ορισμένες δραστηριότητες του φαρμακευτικού τομέα - (85/584/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη την πράξη προσχώρησης της Ισπανίας και της Πορτογαλίας, και ιδίως το άρθρο 396,
Εκτιμώντας:
ότι, λόγω της προσχώρησης της Ισπανίας και της Πορτογαλίας, ενδείκνυται να γίνουν ορισμένες τεχνικές προσαρμογές στην οδηγία 85/433/ΕΟΚ (1), για να εξασφαλιστεί η εφαρμογή της από το Βασίλειο της Ισπανίας και την Πορτογαλική Δημοκρατία επί ίσης βάσης με τα άλλα κράτη μέλη·
(1) ΕΕ αριθ. L 253 της 24.9.1985, σ. 37.
ότι, δυνάμει του άρθρου 2 παράγραφος 3 της συνθήκης προσχώρησης της Ισπανίας και της Πορτογαλίας, τα όργανα των Κοινοτήτων μπορούν να θεσπίσουν, πριν από την προσχώρηση, τα μέτρα που προβλέπονται στο άρθρο 396 της πράξης προσχώρησης, τα οποία τίθενται σε ισχύ από την ημερομηνία της έναρξης ισχύος της εν λόγω συνθήκης,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Με ισχύ από την 1η Ιανουαρίου 1986, υπό την επιφύλαξη ενάρξεως ισχύος της συνθήκης προσχώρησης της Ισπανίας και της Πορτογαλίας, προστίθενται οι ακόλουθες λέξεις στο άρθρο 4 της οδηγίας 85/433/ΕΟΚ:
«κ) στην Ισπανία:
titulo de licenciado en farmacia
(τίτλος πτυχιούχου στη φαρμακευτική που χορηγείται από το Υπουργείο Παιδείας και Επιστημών ή από τα πανεπιστήμια)·
λ) στην Πορτογαλία:
Carta de curso de licenciatura em Ciκncias Farmacκuticas
(πτυχίο φαρμακευτικών επιστημών που χορηγείται από τα πανεπιστήμια).
Άρθρο 2
Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία εντός της προθεσμίας που προβλέπεται στο άρθρο 19 παράγραφος 1 της οδηγίας 85/433/ΕΟΚ.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 20 Δεκεμβρίου 1985.

Labels: 9
12
18
16